CELEX: 32021D0456
Language: et
Date: 2021-03-12 00:00:00
Title: Komisjoni rakendusotsus (EL) 2021/456, 12. märts 2021, millega muudetakse rakendusotsust (EL) 2020/1604 seoses teatavatele importijatele ja tootjatele kontrollväärtuste kindlaksmääramisega ajavahemikuks 1. jaanuarist 2021 kuni 31. detsembrini 2023 (teatavaks tehtud numbri C(2021) 1155 all) (Ainult hollandi-, inglis-, prantsus- ja saksakeelne tekst on autentsed) (EMPs kohaldatav tekst)

16.3.2021   
               
               
                  ET
               
               
                  Euroopa Liidu Teataja
               
               
                  L 90/1
               
            
         KOMISJONI RAKENDUSOTSUS (EL) 2021/456,
         12. märts 2021,
         millega muudetakse rakendusotsust (EL) 2020/1604 seoses teatavatele importijatele ja tootjatele kontrollväärtuste kindlaksmääramisega ajavahemikuks 1. jaanuarist 2021 kuni 31. detsembrini 2023
         
            
               (teatavaks tehtud numbri C(2021) 1155 all)
            
         
         (Ainult hollandi-, inglis-, prantsus- ja saksakeelne tekst on autentsed)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 16. aprilli 2014. aasta määrust (EL) nr 517/2014 fluoritud kasvuhoonegaaside kohta ja määruse (EÜ) nr 842/2006 kehtetuks tunnistamise kohta, (1) eriti selle artikli 16 lõiget 3,
         ning arvestades järgmist:
         
                     (1)
                  
                  
                     Komisjoni rakendusotsuses (EL) 2020/1604 (2) on ajavahemikuks 1. jaanuarist 2021 kuni 31. detsembrini 2023 määratud kindlaks kontrollväärtused igale importijale ja tootjale, kes on määruse (EL) nr 517/2014 artikli 19 alusel teatatud andmete kohaselt lasknud ajavahemikus 1. jaanuarist 2015 kuni 31. detsembrini 2019 liidus seaduslikult turule fluorosüsivesinikke.
                  
               
                     (2)
                  
                  
                     Rakendusmäärusega (EL) 2018/1992 (3) muudeti komisjoni rakendusmäärust (EL) nr 1191/2014, (4) et Ühendkuningriigis ja 27 liikmesriigiga liidus turule lastud fluorosüsivesinike koguste kohta oleks võimalik esitada eraldi andmeid alates 2018. kalendriaasta kohta andmete esitamisest.
                  
               
                     (3)
                  
                  
                     Ühendkuningriigis asuvad importijad ja tootjad on esitanud komisjonile kontrollitud lisaandmed, mis täiendavad andmeid, mida nad on määruse (EL) nr 517/2014 artikli 19 kohaselt aastate 2015–2017 kohta juba esitanud. Nendes andmetes eristatakse Ühendkuningriigis ja 27 liikmesriigiga liidus turule lastud fluorosüsivesinikke.
                  
               
                     (4)
                  
                  
                     Kui importijate ja tootjate teatatud andmete kohaselt lasti fluorosüsivesinikke füüsiliselt turule (st mitte lubade kujul) nii Ühendkuningriigis kui ka 27 liikmesriigiga liidus, võeti rakendusotsuses (EL) 2020/1604 ajavahemikuks 1. jaanuarist 2021 kuni 31. detsembrini 2023 kontrollväärtuste kindlaksmääramisel arvesse 27 liikmesriigiga liidus turule lastud koguseid.
                  
               
                     (5)
                  
                  
                     Määruse (EL) nr 517/2014 artikli 18 lõikes 2 on sätestatud, et kui importijad või tootjad on andnud loa oma kvoodi kasutamiseks, käsitatakse asjaomaseid fluorosüsivesinike koguseid sellisena, et kõnealused ettevõtjad on need lasknud turule loa andmise hetkel. Selliseid andmeid ei ole esitatud, mis võimaldaksid kvootide kasutamise lubade alusel eristada Ühendkuningriigis ja 27 liikmesriigiga liidus turule lastud fluorosüsivesinike koguseid. Lisaks ei ole importijatel ja tootjatel võimalik täpsustada, millisel turul on loa saanud ettevõtja nende kvooti kasutanud või kavatseb seda kasutada.
                  
               
                     (6)
                  
                  
                     Sama ajal on juhuks, kui importijad ja tootjad on teatanud fluorosüsivesinike füüsiliselt turule laskmisest nii Ühendkuningriigis kui ka 27 liikmesriigiga liidus, rakendusotsusega (EL) 2020/1604 ette nähtud, et kõnealuste importijate ja tootjate poolt välja antud kvootide kasutamise lubadega hõlmatud koguste suhtes kohaldatakse samasugust turu eristamist. Seoses sellega on kõnealuses rakendusotsuses leitud, et 27 liikmesriigiga liidus on turule lastud ainult osa kõnealuste lubadega hõlmatud kogustest.
                  
               
                     (7)
                  
                  
                     Füüsiliselt turule lastud fluorosüsivesinike kogustega seotud turu eristamisel ei ole otsest seost turu eristamisega kvootide kasutamise lubade puhul. Seepärast tuleks selliste importijate ja tootjate poolt välja antud kvootide kasutamise lubadega hõlmatud üldkogust, kes on teatanud, et nad on ajavahemiku 2015–2019 mistahes samal aastal lasknud fluorosüsivesinikke turule nii Ühendkuningriigis kui ka 27 liikmesriigiga liidus, käsitada sellisena, et see on lastud turule 27 liikmesriigiga liidus.
                  
               
                     (8)
                  
                  
                     Sellega seoses tuleks asjaomastele importijatele ja tootjatele ajavahemikuks 1. jaanuarist 2021 kuni 31. detsembrini 2023 kindlaks määratud kontrollväärtused ümber arvutada. Ümberarvutamine puudutab ainult kaheksat ettevõtjat, keda teavitatakse eraldi asjaomasest kontrollväärtusest. Nendele importijatele ja tootjatele, kelle kontrollväärtusi käesolev otsus ei mõjuta, eraldi teadet nende muutumatute kontrollväärtuste kohta ei saadeta.
                  
               
                     (9)
                  
                  
                     Rakendusotsust (EL) 2020/1604 tuleks seega muuta kaheksa importija ja tootja kontrollväärtuste osas. Muudetakse ainult iga kõnealuse importija ja tootja kontrollväärtustega seotud ridu, nagu on esitatud käesoleva otsuse lisas.
                  
               
                     (10)
                  
                  
                     Selleks et viia muudatuste kohaldamise alguskuupäev kooskõlla rakendusotsuse (EL) 2020/1604 kohaldamise alguskuupäevaga, tuleks käesolevat otsust kohaldada alates 1. jaanuarist 2021.
                  
               
                     (11)
                  
                  
                     Käesoleva otsusega ettenähtud meetmed on kooskõlas määruse (EL) nr 517/2014 artikliga 24 loodud komitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsuse (EL) 2020/1604 lisa ridu 200, 397, 608, 957, 969, 1333, 1365 ja 1379 muudetakse vastavalt käesoleva otsuse lisale.
         
         
            Artikkel 2
            Käesolev otsus on adresseeritud järgmistele ettevõtjatele.
            
                         
                     
                     
                        Tunnuskood registris
                     
                     
                        Ettevõtja nimi ja aadress
                     
                  
                        1.
                     
                     
                        14806
                     
                     
                        
                                    Daikin Refrigerants Europe GmbH
                                 
                              
                                    Industriepark Hoechst, D821
                                 
                              
                                    Frankfurt 65926
                                 
                              
                                    Saksamaa
                                 
                              
                  
                        2.
                     
                     
                        9410
                     
                     
                        
                                    ARKEMA France
                                 
                              
                                    420 rue d’Estienne d’Orves
                                 
                              
                                    Colombes cedex 92705
                                 
                              
                                    Prantsusmaa
                                 
                              
                  
                        3.
                     
                     
                        9978
                     
                     
                        
                                    RSL Ireland Limited
                                 
                              
                                    48F Robinhood Industrial Estate
                                 
                              
                                    Clondalkin Dublin 22
                                 
                              
                                    Iirimaa
                                 
                              
                  
                        4.
                     
                     
                        9461
                     
                     
                        
                                    Honeywell Fluorine Products Europe B.V.
                                 
                              
                                    Stationsplein Zuid-West, 961
                                 
                              
                                    Schiphol-Oost NL-1117 CE
                                 
                              
                                    Madalmaad
                                 
                              
                  
                        5.
                     
                     
                        28243
                     
                     
                        
                                    Mexichem Fluor EU B.V.
                                 
                              
                                    Stationsplein, 3
                                 
                              
                                    Zwolle 8011 CW
                                 
                              
                                    Madalmaad
                                 
                              
                  
                        6.
                     
                     
                        9401 
                     
                     
                        
                                    A-Gas (UK) Ltd
                                 
                              
                                    Banyard Road, Portbury West
                                 
                              
                                    Bristol BS20 7XH
                                 
                              
                                    Ühendkuningriik
                                 
                              
                  
                        7.
                     
                     
                        9475
                     
                     
                        
                                    Mexichem UK Limited
                                 
                              
                                    The Heath Business & Technical Park
                                 
                              
                                    Runcorn, Cheshire WA7 4QX
                                 
                              
                                    Ühendkuningriik
                                 
                              
                  
                        8.
                     
                     
                        9996
                     
                     
                        
                                    Sea-Fire Europe Ltd
                                 
                              
                                    Unity 2 Discovery Voyager Park Portfield Road
                                 
                              
                                    Portsmouth PO2 5FN
                                 
                              
                                    Ühendkuningriik
                                 
                              
                  
         
            Artikkel 3
            Käesolevat otsust kohaldatakse alates 1. jaanuarist 2021.
         
         
            Brüssel, 12. märts 2021
            
               
                  Komisjoni nimel
               
               
                  juhtiv asepresident
               
               Frans TIMMERMANS
            
         
         
            (1)  ELT L 150, 20.5.2014, lk 195.
         
            (2)  Komisjoni 23. oktoobri 2020. aasta rakendusotsus (EL) 2020/1604, millega määratakse vastavalt Euroopa Parlamendi ja nõukogu määrusele (EL) nr 517/2014 fluoritud kasvuhoonegaaside kohta kindlaks kontrollväärtused ajavahemikuks 1. jaanuarist 2021 kuni 31. detsembrini 2023 igale tootjale ja importijale, kes on kõnealuse määruse alusel teatatu kohaselt lasknud alates 1. jaanuarist 2015 liidus seaduslikult turule fluorosüsivesinikke (ELT L 364, 3.11.2020, lk 1).
         
            (3)  Komisjoni 14. detsembri 2018. aasta rakendusmäärus (EL) 2018/1992, millega muudetakse rakendusmäärust (EL) nr 1191/2014 seoses määruse (EL) nr 517/2014 artiklis 19 osutatud andmete esitamisega Ühendkuningriigis ja 27 liikmesriigiga liidus turule lastud fluorosüsivesinike kohta (ELT L 320, 17.12.2018, lk 25).
         
            (4)  Komisjoni 30. oktoobri 2014. aasta rakendusmäärus (EL) nr 1191/2014, millega määratakse kindlaks fluoritud kasvuhoonegaase käsitleva Euroopa Parlamendi ja nõukogu määruse (EL) nr 517/2014 artiklis 19 osutatud aruande vorm ja esitusviis (ELT L 318, 5.11.2014, lk 5).
      
      
         
            LISA
            
               (Tundlik äriteave – ei avaldata)